b'\n_START_ARTICLE_\nSW26010\n_START_PARAGRAPH_\nSW26010 er en 260-kjerners mikroprosessor som er konstruert av National High Performance Integrated Circuit Design Center i Shanghai. Den er en implementasjon av datamaskinarkitekturen Sunway, en 64-biter RISC-arkitektur som er utviklet i Kina. SW26010 har fire dataklynger med 64 Compute-Processing Elements (CPE) som er arrangert i en 8x8 tabell. Disse kjernene st\xc3\xb8ttet SIMD-instruksjoner som kan utf\xc3\xb8re \xc3\xa5tte enkeltpresisjon flyttallsoperasjoner per syklus. Hver dataklynge er ledsaget av en mer konvensjonell kjerne kalt Management Processing Element (MPE) som s\xc3\xb8rger for overv\xc3\xa5kende funskjoner. Hver dataklynge har sin egen DDR3 SDRAM minnekontroller og en minnebank med sitt eget adresseomr\xc3\xa5de. Mikroprosessoren kj\xc3\xb8rer i en klokkefrekvens p\xc3\xa5 1.45 GHz.'